## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2023. április 26 – i ülésére)

**TÁRGY:**  **AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA**

A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet módosításáról szóló 1/2023. (III. 6.) PM rendelet 2023. március 9. napjától Gazdasági ügyek alcím, 0412 Általános munkaügyek pont, 041231 Rövid időtartamú közfoglalkoztatás alpontját hatályon kívül helyezte.

Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban Ávr.) 167/B. § (2) bekezdésében kapott felhatalmazás alapján, PM rendelet módosítását követően a Magyar Államkincstár, mint törzskönyvi nyilvántartást vezető szerv a 041231 – Rövid időtartamú közfoglalkoztatás kormányzati funkciót az Egészségügyi, Gyermekjóléti és Szociális Intézmény (továbbiakban: Intézmény) közhiteles törzskönyvi nyilvántartásából törölte.

Az államháztartásról szóló 2011. évi CXCV. törvény 105. § (3) bekezdés, valamint az Ávr. 5. § (4) bekezdés és 167/C. § (1) bekezdés d) pontja alapján a Magyar Államkincstár által vezetett törzskönyvi nyilvántartásból törölt kormányzati funkció kódot a költségvetési szerv alapító okiratából is törölni kell.

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény alapító okiratot módosító okiratát, valamint az alapító okiratának módosítását a határozat-tervezet 1-2. számú mellékletében foglaltak szerint fogadja el.

**Kiskőrös, 2023. április 18.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület

1. Az Egészségügyi, Gyermekjóléti és Szociális Intézmény alapító okiratát a határozat-tervezet 1. melléklete szerinti tartalommal módosítja.
2. felhatalmazza a polgármestert a határozat-tervezet 1. mellékletét képező módosító okirat és a határozat-tervezet 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal